stanford-oval/wikipedia huggingface dataset:
Hwang Sun-hong

Hwang Sun-hong (s. 14. heinäkuuta 1968 Yesan) on eteläkorealainen jalkapalloilija. Pelipaikaltaan hän oli hyökkääjä.
Hwang pelasi seuratasolla kotimaansa lisäksi Saksassa ja Japanissa.
Etelä-Korean maajoukkueessa Hwang pelasi 103 ottelua ja teki niissä 50 maalia vuosina 1993–2002. Hän on vielä vuonna 2019 Etelä-Korean maajoukkuehistorian toiseksi paras maalintekijä. Hän pelasi vuosien 1990, 1994 ja 2002 MM-kilpailuissa. Vuoden 1994 kisoissa hän teki maalin Saksaa ja vuoden 2002 kisoissa Puolaa vastaan.
Hwang Young-cho

| Mitalit | Mitalit | Mitalit |  |
| --- | --- | --- | --- |
|  Hwang Young-cho vuonna 2015. |  Hwang Young-cho vuonna 2015. |  Hwang Young-cho vuonna 2015. |  |
Maa:   Etelä-Korea
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | maraton |  |
Hwang Young-cho (hangul 황영조, hanja 黄永祚; s. 22. maaliskuuta 1970 Samcheok, Etelä-Korea) on eteläkorealainen entinen kestävyysjuoksija.
Nuoruudessaan Hwang oli lupaava yleisurheilija. Hän voitti ensimmäisen maratonjuoksunsa, jonka juoksi vuonna 1991. Voiton jälkeen hän päätti keskittyä maratonille. Barcelonan olympialaisissa 1992 hän juoksi uransa neljännen maratonin. Hidasvauhtisessa maratonissa puolimatkassa kärkiryhmässä oli vielä noin 30 juoksijaa. 35 kilometrin kohdalla Hwang ja Japanin Koichi Morishita johtivat kilpailua. 40 kilometrin jälkeen Hwang aloitti loppukirin, minkä ansiosta hän voitti olympiakultaa.
Olympialaisten jälkeen Hwang juoksi harvakseltaan. Hän voitti Aasian kisojen mestaruuden vuonna 1994, mutta lopetti uransa vuonna 1996, sillä hän ei päässyt loukkaantumisten takia Korean joukkueeseen Atlantan olympialaisiin. Hwangin valmentaja oli Sohn Kee-chung, joka voitti olympiakultaa maratonilla vuoden 1936 olympialaisissa.
Miesten maratonin olympiavoittajat
Häiveteknologia

Sea Shadow (IX-529) on Yhdysvaltain laivaston häiveteknologian tutkimista varten rakentama alus.
Boeing Bird of Prey Yhdysvaltain ilmavoimien kansallismuseossa.
Häiveteknologia (alhaisen seurattavuuden tekniikka, engl. stealth technology, low observable technology) tarkoittaa erilaisia tekniikoita, joilla pyritään tekemään kulkuneuvo tai ohjus lähes näkymättömäksi tutkilta tai muulta elektroniselta seurannalta. Muita seurantalaitteita ovat kaikuluotaimet ja muut tunnistusanturit sekä passiiviset seurantalaitteet.
Häivytettävä laite, käytännössä lentokone tai vesikulkuneuvo pyritään piilottamaan seurantajärjestelmiltä myös minimoimalla koneen tuottamat signaalit kuten äänet ja infrapunasäteily.
Yleisimpiä häivemenetelmiä ovat laitteen muotoileminen ja sellaiset pintamateriaalit, jotka absortoivat tutkasignaaleja. Sanotaan, että neljä tärkeintä häivemenetelmää ovat “muotoilu, muotoilu, muotoilu ja materiaalit”.
Historia

Toisessa maailmansodassa saksalaiset päällystivät sukellusveneiden snorkkelit tutkasignaalia absorboivalla materiaalilla. Sotien jälkeen "tutkakaikujen" tutkimukseen käytettiin enemmän aikaa ja sähkömagneettisen säteilyn (etenkin radiotaajuuksien) heijastuksiin eri kokoisten ja muotoisten kappaleiden pinnoilta ja materiaaleista.
Horten Ho 229 oli ensimmäinen lentokone, jolla oli häiveominaisuuksia. Tavoitteena oli välttää brittien käyttämän Chain Home -järjestelmän havainnot.
Taustaa

Häivetekniikan yksityiskohdat ovat salaisuuksia, mutta yleistä informaatiota tiedetään. Esimerkiksi pintamateriaalit ja pinnoitukset voivat imeä tutkalähetyksiä ja vähentää heijastuksia vastustajan vastaanottimeen. Heijastuksia vähennetään myös sileillä pyöristetyillä pinnoilla terävien reunojen tai pisteiden sijaan. Moottorin pakokaasut ovat tärkein infrapunasäteilyn lähde ja sen suojaaminen tekee koneesta vaikeammin havaittavan.
Häiveteknologialla voi olla myös haittapuolia kuten suurempi paino ja pienempi kantama sekä hyötykuorma. Ylläpito ja huolto voivat myös olla vaikeampia. Lisäksi näillä on suuremmat kustannukset.
Häivemenetelmät

Muotoilun avulla pyritään sirottamaan mahdollisten valvontatutkien peilaussignaalit niin, etteivät ne palaa takaisin tutkan vastaanottimeen. Pintamateriaaleilla taas pyritään tutkasignaalit imeyttämään laitteen pintaan, jotta signaalit eivät lainkaan heijastuisi kohteesta. Tutkalla vaikeasti havaittavissa lentokoneissa mahdolliset ohjukset, pommit ja lisäpolttoainesäiliöt on sijoitettu koneen sisälle häiveominaisuuksien maksimoimiseksi. Koneen tutkapalautetta kutsutaan termillä Radar cross-section (RCS).
Muita herätteitä kuten lämpösäteilyä, voidaan pienentää muotoilulla sekä peittämällä moottorin ulostulo- ja ilmanottoaukot.
Absorboivat materiaalit muuntavat tutkan lähettämän sähkömagneettisen säteilyn lämmöksi. Resonoivilla materiaaleilla pyritään saamaan laitteen pinnasta heijastuvat sähkömagneettiset kentät kumoamaan toisensa. Dispersiiviset materiaalit aiheuttavat kohteesta siroavan aallon dispersiota. Nykyisin häiveteknologialla kohde pyritään sulauttaa taustaansa yhä laajemman spektrin alueella.
Häiveteknologia on ideana vanha, sillä armeijat ovat pyrkineet jo kauan maastoutumaan ja piiloutumaan vihollisen näköhavainnoilta. 
Teknologia liitetään nykyisin osaksi kaikkia asejärjestelmiä lentokoneista laivoihin ja panssarivaunuihin. 
Sukellusveneet on muotoiltu ja pinnoitettu siten, että niitä olisi mahdollisimman vaikea havaita kuuntelemalla ja kaikuluotaamalla.
Lähes kaikki uudet asejärjestelmät hyödyntävät sitä jossain muodossa. Häivetekniikka on muodostunut yhdeksi tärkeimmäksi suunnittelukriteeriksi suunniteltaessa uusia ja päivitettäessä vanhoja asejärjestelmiä. Esimerkiksi Yhdysvaltojen B-2 Spirit -pommikoneiden suorituskyvystä ja aerodynamiikasta on tingitty häiveominaisuuksien hyväksi.
F-117 ja F-22 hävittäjissä koneen tuottamia radioaaltoja (RF emissions) on pyritty vähentämään piiloutumiseksi passiviselta seurannalta. F-22 käyttää LPI-tutkaa (engl. Low-probability-of-intercept), jotta kohde voidaan "maalata" ilman kohteen itsensä kykyä havaita sitä. LPI-menetelmää käytetään esimerkiksi AESA-tutkissa (engl. active electronically scanned array).
F-22 koneessa sen omien antureiden tuottamia signaaleja muokataan niiden intensiteetin, keston ja taajuusalueiden suhteen havaitsemisen minimoimiseksi.
Aiheesta muualla

Kuvia tai muita tiedostoja aiheesta Häiveteknologiaa käyttävät lentokoneet Wikimedia Commonsissa
Kuvia tai muita tiedostoja aiheesta Häiveteknologiaa käyttävät laivat Wikimedia Commonsissa
Hwang Kyo-ahn

| Hwang Kyo-ahn> 황교안 |
| --- | --- |

Etelä-Korean pääministeri
 18. kesäkuuta 2015 – 11. toukokuuta 2017  
Presidentti:  Park Geun-hye
Edeltäjä:  Yoon Jeung-hyun
Seuraaja:  Lee Nak-yeon
Henkilötiedot
Syntynyt: 15. huhtikuuta 1957 (ikä 67) Soul, Etelä-Korea
Tiedot
 Nimikirjoitus
Hwang Kyo-Ahn (hangul: 황교안; hanja: 黃敎安; uudistettu latinisaatio: Hwang Gyoan; s. 15. huhtikuuta 1957 Soul) on eteläkorealainen lakimies, joka aloitti 18. kesäkuuta 2015 Etelä-Korean pääministerinä. Ennen pääministeriksi nousemistaan hän toimi Etelä-Korean oikeusministerinä vuodesta 2013 alkaen.
Joulukuussa 2016 presidentti Park Geun-hye joutui syrjään korruptiosyytteiden takia, ja maaliskuussa 2017 hänet erotettiin lopullisesti. Hwang Kyo-Ahninsta tuli virkaatekevä presidentti, jonka tehtäviin kuuluu uusien presidentinvaalien valmistelu.
Hyyrynen

Hyyrynen on sukunimi. Se on muun muassa seuraavien suomalaisten henkilöiden sukunimi:
Antti Hyyrynen (s. 1980), muusikko
Eino Hyyrynen (1902–1965), näyttelijä ja lausuntataiteilija
Jussi Hyyrynen (s. 1971), muusikko, Antti Hyyrysen veli
Mikko Hyyrynen (s. 1977), jalkapalloilija ja valmentaja
Tuija Hyyrynen (s. 1988), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
India Catalina

India Catalinan monumentti Cartagenassa
India Catalina (1495 – 11. toukokuuta 1538) oli kolumbialaiseen alkuperäisväestöön kuulunut orja ja tulkki. Hänen alkuperäistä nimeään ei tiedetä vaan hänestä käytetään konkistadorien hänelle antamaa nimeä. Konkistadorit käännyttivät India Catalinan katolilaisuuteen, ja hän oppi näiltä espanjan kielen.
Catalina oli etnisyydeltään mokaná. Hän oli kotoisin nykyisen Bolívarin departementtiin kuuluvan Santa Catalinan alueelta. Catalinan isä oli heimopäällikkö. Diego de Nicuesa sieppasi Catalinan vuonna 1509 ja vei tämän Santo Domingoon. Catalina eli siellä orjana. Cartagenan kaupungin perustanut konkistadori Pedro de Heredia kiinnostui naisen kyvystä kommunikoida sekä espanjaksi että alkuperäiskansan kielellä. Heredia ja Catalina saapuivat nykyisen Cartagenan seudulle laivalla 14. tammikuuta 1533. Catalinaa käytettiin tulkkina ja "rauhanvälittäjänä" alkuperäisväestön ja Pedro de Heredian välillä. Hänen työnsä on katsottu auttaneen espanjalaisia alkuperäisväestön käännyttämisessä. Catalinan toiminnan on toisaalta väitetty myös vähentäneen kuolemantapauksia ja taisteluita. Catalina kuoli 11. toukokuuta 1538, mutta kuolinpaikasta tai -syystä ei ole tietoa.
Tiedot Catalinan elämästä säilyivät suurilta osin suullisena kansanperinteenä ja sekoittuivat myytteihin. Legendan kasvaessa Catalinasta tuli kansallissankari, joka on nähty alueen alkuperäisväestön symbolina. Nykyään mielipiteet hänestä vaihtelevat erittäin suuresti. Catalinaa on väitetty maanpetturiksi, joka olisi uhrannut oman kansansa miehittäjien hyväksi. Muut ovat esittäneet näkökulmia, joissa Catalinan on nähty estäneen alkuperäiskansojen tuhoutumisen kokonaan kolonialistien käsissä.
Cartagenassa on India Catalinalle omistettu monumentti, joka tilattiin Eladio Gil Zambranalta vuonna 1974. Cartagenan elokuvajuhlilla jaetaan palkintoina India Catalina -pienoismalleja. Catalina on runsaasti esillä Cartagenan paikalliskuvastossa.
Ilkka Musto

Ilkka Musto (27. syyskuuta 1944) on entinen suomalainen pesäpalloilija.
Musto pelasi Lahden Maila-Veikoissa mestaruussarjaa vuosina 1962–1963, sittemmin Savonlinnan, Kerimäen ja Juvan kautta Puna-Mustissa 1970–1975, jolta ajalta on Suomen mestaruus 1973. Vuonna 1975 Musto siirtyi Hyvinkään Tahkoon, jossa saavutti mestaruuden vuosina 1979–1981, jonka jälkeen lopetti aktiiviuransa.
Saavutukset > Pelaajana

4 SM-kultaa: 1973, 1979, 1980, 1981
2 SM-pronssia: 1971, 1978
1 Itä-Länsi-ottelu: 1972
Ilkka Nummela

Ilkka Antero Nummela (s. 24. syyskuuta 1950 Turku) on Jyväskylän yliopiston Suomen historian professori vuodesta 1995 ja taloushistorian vuodesta 2001. Nummela valmistui ylioppilaaksi Turun normaalilyseosta vuonna 1969 ja suoritti tohtorintutkinnon Jyväskylän yliopistossa vuonna 1990. Hän on suorittanut myös taloustieteen kandidaatin tutkinnon vuonna 1983.
Hänen tutkimuskohteitaan ovat olleet Suomen talouden suorituskyky, elintaso ja taloudellinen eriarvoisuus vuosina 1400–2000, nikkelikauppa sekä yhteiskunnan historian huippuyksikön tutkimuskohde kontekstuaalinen analyysi suomalaisen yhteiskunnan rakenteista ja identiteeteistä 1400–2000. Nummela johti Biografiakeskuksen Talouselämän vaikuttajat -julkaisuhanketta (2007–2013).
Aiheesta muualla

Ilkka Nummelan julkaisujen luettelo Jyväskylän yliopiston sivulla[vanhentunut linkki]
Inga Sæland

| Inga Sæland |
| --- | --- |

Kansanedustaja
 2017–  
Henkilötiedot
Syntynyt: 3. elokuuta 1959 (ikä 65) Ólafsfjörður, Islanti
Tiedot
Puolue:  Kansanpuolue
Inga Sæland (s. 3. elokuuta 1959) on islantilainen poliitikko. Hän edustaa vuonna 2016 perustamaansa kansanpuoluetta (Flokkur fólksins). Hän istuu Alltingissa, jonne hänet valittiin Reykjavíkin vaalipiiristä vuoden 2017 parlamenttivaaleissa.
Yksityiselämä

Inga Sæland syntyi vuonna 1959 kalastajaperheeseen Ólafsfjörðurissa. Hän muutti Reykjavíkiin vuonna 1994 ja opiskeli Islannin yliopistossa valtio-oppia ja oikeustiedettä. Hän on eronnut. Edellisestä avioliitosta on neljä lasta ja hänellä on neljä lastenlasta.
Inga Marte Thorkildsen

| Inga Marte Thorkildsen |
| --- | --- |
 Thorkildsen vuonna 2013.
Norjan lapsi-, tasa-arvo- ja sosiaaliministeri
 Stoltenbergin II hallitus 23. maaliskuuta 2012 – 16. lokakuuta 2013  
Edeltäjä:  Kristin Halvorsen
Seuraaja:  Solveig Horne
Suurkäräjäedustaja
 Vestfoldin vaalipiiri 2001–2013  
Sosialistisen vasemmistopuolueen varapuheenjohtaja
 2012–2015  
Henkilötiedot
Syntynyt: 2. heinäkuuta 1976 (ikä 48) Oslo, Norja
Tiedot
Puolue:  Sosialistinen vasemmistopuolue
Koulutus:  Oslon yliopisto
Inga Marte Thorkildsen (s. 2. heinäkuuta 1976 Oslo) on norjalainen sosialistisen vasemmistopuolueen poliitikko. Hän toimi Norjan lapsi-, tasa-arvo- ja sosiaaliministerinä vuosina 2012–2013, istui suurkäräjillä vuosina 2001–2013 sekä oli puolueensa varapuheenjohtaja vuosina 2012–2015.
Aiheesta muualla

Inga Marte Thorkildsen Norjan suurkäräjien verkkosivuilla (norjaksi)
Kuvia tai muita tiedostoja aiheesta Inga Marte Thorkildsen Wikimedia Commonsissa
Hyytelö

Violetti jälkiruokahyytelö
Hyytelö on läpinäkyvää, puolijähmeää ainetta: jähmeämpää kuin neste mutta herkkäliikkeisempää kuin kiinteät aineet. Se sisältää yleensä runsaasti vettä ja vähän rasvaa.  Kosmetiikassa käytettyjä hyytelöitä kutsutaan usein geeleiksi.
Alkuruokahyytelöitä
Hiusgeeliä
Ruoanlaitossa hyytelön valmistukseen käytetään joko eläinperäistä liivatetta tai kasvisperäisiä aineita, kuten agar tai inuliini. Liivatelehdet liotetaan ennen käyttöä kylmässä vedessä, jolloin ne turpoavat ja pehmenevät. Liotetut liivatelehdet laitetaan kiehuvaan keitokseen, johon ne liuotetaan. Tämän jälkeen hyydytettävä aines laitetaan viileään. Jääkaapissa hyytyminen kestää 3 tuntia. Agaria käytetään suurin piirtein samalla tavalla. Runsaasti pektiiniä sisältävät happamat marjat voivat hyytelöityä ilman apuaineitakin. Aladobi on erityisnimitys lihahyytelölle. Hyytelöön saadaan upotettua hedelmän paloja, kun hedelmän palat ja hyytelöliemi hyydytetään kerroksittain.
Pääosin hyytelöstä muodostuvaa ruokia, erityisesti jälkiruokia kutsutaan hyydykkeiksi. Hyydykkeitä tehdään myös juomalaseihin. Myös tonnikalasta ja lihaliemestä voidaan tehdä hyydykettä. Hyytelömäistä juustokakkua sanotaan hyydykekakuksi. Tuorejuustoa käytetään myös pienempiin hyydykejäliruokiin. Myös jotkut jälkiruokatortut koostuvat enimmäkseen hyytelöstä.
Iijoen rautatiesilta

Iijoen rautatiesilta voi tarkoittaa seuraavia siltoja:
Iijoen rautatie- ja maantiesilta, rautatiesilta Iin kunnassa rataosalla Oulu–Tornio
Iijoen rautatiesilta, rautatiesilta Taivalkosken kunnassa lakkautetulla rataosalla Pesiökylä–Taivalkoski.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iijoen rautatiesilta”, voi hakea sivunnimihaulla, laajalla sivunnimihaulla tai tekstihaulla.
Inhambane (maakunta)

| Inhambane |
| --- | --- |

 Sijainti
Valtio:   Mosambik
Hallinto:  
 – hallinnollinen keskus:  Inhambane
Pinta-ala:  68 615 km²
Inhambane on maakunta eteläisessä Mosambikissa. Sen pinta-ala on 68 615 neliökilometriä ja arvioitu asukasluku oli vuonna 2019 noin 1,5 miljoonaa. Myös maakunnan pääkaupunki on nimeltään Inhambane. Ilmasto on trooppinen. Maakunta jakautuu kahteentoista piiriin tai kaupunkiin. Ne ovat Funhalouro, Govuro, Homoine, Inharrime, Inhassoro, Jangamo, Mabote, Massinga, Morrumbene, Panda, Vilankulo ja Zavala.
Inhambane tunnetaan kookos- ja cashewpähkinöiden tuotantoalueena. Maakunnassa sijaitsee myös yksi Mosambikin vetovoimaisimmista matkailukohteista, Bazaruton saaristo.
Inga Swenson

Inga Swenson vuonna 1958
Inga Swenson (29. joulukuuta 1932 – 23. heinäkuuta 2023) oli yhdysvaltalainen näyttelijä. Hänellä oli tunnettu rooli muun muassa televisiosarjassa Benson (1979–1986).
Swenson esiintyi muun muassa elokuvissa Ihmeidentekijä (1962) ja Myrskyä Washingtonissa (1962). Hän sai mainetta niin ikään Broadway-musikaaleissa.
Swenson oli uransa varrella kaksi kertaa Tony-ehdokkaana musikaalirooleista, kolme kertaa  Emmy- palkinnon ehdokkaana sarjasta Benson,  ja vuonna 1986 Golden Globe -ehdokkaana myös Bensonin ansiosta.
Aiheesta muualla

Inga Swenson Internet Movie Databasessa. (englanniksi)
Identiteettifunktio

Identiteettifunktion kuvaajan pisteet ovat kaikki muotoa (a,a) ja suoran kulmakerroin on 1.
Identiteettifunktio eli identtinen kuvaus on matematiikassa funktio, joka kuvaa jokaisen lähtöjoukkonsa alkion itsekseen, eli funktio  f(x)=x eli  x\mapsto x. Sille käytetään muun muassa merkintöjä  Id(x) tai  I(x).
Muodollinen määritelmä: Olkoon  A joukko. Funktio  Id:A\rightarrow A on identiteettifunktio, jos kaikilla joukkoon  A kuuluvilla alkioilla  x on voimassa  Id(x)=x.
Ominaisuuksia

Identiteettifunktio on lineaarinen funktio, koska
ja monotonisena funktiona aidosti kasvava funktio. Se on erikoistapaus ensimmäisen asteen potenssifunktiosta, jos kerroin on yksi
Yhdistetty funktio

Identiteettifunktio on neutraalialkio yhdistetyn funktion operaattorille. Siis  Id\circ f=f\circ Id=f, kun  f on mikä tahansa funktio, olettaen, että niiden lähtö- ja maalijoukot ovat yhteensopivat.
Yhdistetty funktio itsensä kanssa on identiteettifunktio itse:
Aiheesta muualla

MathWorld. Identity Function
Indicud

| Indicud Kid Cudi |
| --- | --- | --- |

Studioalbumin tiedot
 Äänitetty : 2012-13
 Julkaistu: 12. huhtikuuta 2013
 Formaatti: LP, digitaalinen, CD
 Tuottaja(t): Kid Cudi, Dennis Cummings, Hit-Boy
 Tyylilaji: hip hop
 Kesto: 70.44
 Levy-yhtiö: Wicked Awesome, GOOD Music
Listasijoitukset
  Yhdysvallat 2.     Irlanti  26.    Saksa 99. 
Kid Cudin muut julkaisut
| Man on the Moon II: The Legend of Mr. Rager 2009 | Indicud 2012 | Satellite Flight: The Journey to Mother Moon 2014 |
Singlet albumilta Indicud
 ”Just What I Am” Julkaistu: 2. lokakuuta 2012  ”King Wizard” Julkaistu: 17. tammikuuta 2012  ”Immortal” Julkaistu: 14. huhtikuuta 2013  ”Girls” Julkaistu: 2. toukokuuta 2013
Indicud on yhdysvaltalaisen hip-hop artisti Kid Cudin kolmas studioalbumi, jonka julkaisi GOOD Music 12. huhtikuuta 2013. Kid Cudi tuotti melkein koko albumin itse, Hit-Boy oli toinen tuottaja vain yhdellä kappaleella.
Kid Cudi twiittasi ennen albumin julkaisua, että albumi tulee olemaan paljon positiivisempi kuin edelliset Man on the Moon - albumit.  Kid Cudi myös suunnitteli albuminsa kansikuvan kokonaan itse
Kappaleet

The Resurrection of Scott Mescudi – 2.41
Unfuckwittable – 4.36
Just What I Am – 3.48 (feat. King Chip)
Young Lady – 4.25 (feat. Father John Misty)
King Wizard – 4.16
Immortal – 5.01
Solo Dolo, Part II – 3.34 (feat. Kendrick Lamar)
Girls – 4.27 (feat. Too Short)
New York City Rage Fest – 1.53
Red Eye – 3.54 (feat. Haim)
Mad Solar – 4.08
Beez – 3.13 (feat. RZA)
Brothers – 4.41 (feat. King Chip ja ASAP Rocky)
Burn Baby Burn – 2.58
Lord of the Sad and Lonely – 2.46
Cold Blooded – 2.32
Afterwards (Bring Yo Friends) – 9.03} (feat. King Chip ja Michael Bolton)
The Flight of the Moon Man – 2.51
Arvostelut

Metacritic: 58/100
Pitchfork: 4.0/10
TheNeedleDrop: 2/10
Rolling Stone:
IFilm

IFilm oli videonlevityspalvelu, jossa oli käyttäjien itsensä tallentamien videoiden lisäksi myös muuta videomateriaalia muun muassa  elokuvatrailereita. iFilm myytiin MTV Networksille 15. lokakuuta 2005.
Hwang Sok-yong

Hwang Sok-yong on eteläkorealainen kirjailija ja toisinajattelija ja kuuluu maan tunnetuimpiin kirjailijoihin. Hän on saanut kotimaassaan useita palkintoja ja ollut ehdolla Prix Femina Éstranger -palkinnon saajaksi.
Hwang on ollut näkemystensä vuoksi vankilassa 1960-luvulla, ja hänet tuomittiin jälleen 1993 hänen palattuaan vapaaehtoisesta maanpaosta, jonne hän oli lähtenyt paheksutun Pohjois-Korean-vierailunsa jälkeen. Hän osallistui muun muassa 1980-luvulla Gwanjun kapinaan.
Hwang vieraili Suomessa kesäkuussa 2010 suomalais-korealaisessa kirjailijatapaamisessa.
Teokset (valikoima)

(ei suomennettu, ilmestyneet useilla kielillä)
'Vieras', 2000-luvulla
'Vanha puutarha', 2000-luvulla
Intianmerimetso

| Intianmerimetso |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  fuscicollis
Kaksiosainen nimi
 Phalacrocorax fuscicollis  Stephens, 1826 

Katso myös
   Intianmerimetso Wikispeciesissä   Intianmerimetso Commonsissa 
Infobox OKNimi-testi OKIUCN-testi OK: 
Intianmerimetso (Phalacrocorax fuscicollis) on eteläaasialainen merimetsojen sukuun kuuluva merimetso. Sen esiintymisalue ulottuu Pakistanista Intiaan, Sri Lankaan ja Indokiinaan. James Francis Stephens kuvaili lajin holotyypin Bengalista vuonna 1826.
Iolaos (mytologia)

Herakles ja Iolaos. Mosaiikki 100-luvulta, Rooma.
Iolaos (m.kreik. Ιόλαος) oli kreikkalaisessa mytologiassa Ifikleen poika ja siten Herakleen veljenpoika.
Iolaos esiintyy Kalydonin metsäkarjun jahdissa sekä yhtenä argonauteista. Hän oli mukana vaununajajana Herakleen toisessa urotyössä, Lernan Hydran lyömisessä; Herakleen katkoessa Hydran päitä oli Iolaoksen poltettava palavalla soihdulla haava heti umpeen, jotta katkaistun pään tilalle ei kasvaisi kaksi uutta päätä. Tosin Eurystheus saattoi nyt hylätä teon, koska Herakles oli saanut ulkopuolista apua.
Kun Herakles oli vihdoin suorittanut kaikki kaksitoista tehtäväänsä, hän palasi Thebaan ja antoi vaimonsa Megaran puolisoksi Iolaokselle, ja nämä saavat tyttären Leipefilenen.
Iole

Herakles (vasemmalla) ja Iole (oikealla)
Iole (m.kreik. Ἰόλη) oli kreikkalaisessa mytologiassa Eurytoksen, Oikhaliaan kuninkaan, tytär.
Herakles oli rakastunut Ioleen urotöidensä jälkeen, ja pyysi tämän isältä hänen kättään. Apollodoros kertoo, että Eurytos järjesti jousiammuntakilpailun, jossa palkintona olisi hänen ja hänen poikiensa voittamisesta Iole. Herakles osoittautuikin parhaaksi jousiampujaksi, mutta Eurytos kieltäytyi antamasta tytärtään tälle vaimoksi peläten Herakleen jälleen tappavan lapsensa kuten hän oli tehnyt ollessaan naimisissa Megaran kanssa.
Myöhemmin Herakles hyökkäsi Eurytoksen kimppuun armeijan kanssa haluten rangaista tätä. Hän tappoi koko Iolen suvun ja sieppasi Iolen vangikseen. Deianeiran kuultua tästä hän huolestui miehensä uskollisuudesta ja antoi tälle Nessoksen viitan.
Iolaos

Iolaos (m.kreik. Ιόλαος, lat. Iolaus) voi viitata seuraaviin:
Iolaos, Herakleen veljenpoika, hahmo kreikkalaisessa mytologiassa
Iollas tai Iolaos (k. n. 318 eaa.), Antipatroksen poika
Iolaos, antiikin kreikkalainen romaani
Iolaus, perhosten suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iolaos”, voi hakea sivunnimihaulla, laajalla sivunnimihaulla tai tekstihaulla.